बड़वानी | 25 अगस्त, 2015: राजघाट पर जीवन अधिकार सत्याग्रह द्वारा आयोजित भूमि-आवास-आजीविका महासम्मेलन के दूसरे दिन देशभर से आये मान्यवर नागरिकों व जनसंगठनों के प्रतिनिधियों के सरकार द्वारा सत्याग्रहियों की मांगों को लेकर चुप्पी पर सवाल उठाया | उन्होने मांग करी कि सरकार तत्काल संवाद के लिए आगे आये व कोई दुर्घटना होने से पहले मांगो को सुनकर जल्द निपटारा करे | गौरतलब हो कि गत 12 अगस्त से नर्मदा नदी किनारे राजघाट पर नर्मदा बचाओ आन्दोलन द्वारा अनिश्चितकालीन सत्याग्रह चलाया जा रहा है जिसमे आन्दोलन ने ऐलान किया था कि अगर इस बार बिना पुनर्वास के डूब आती है तो आंदोलन का समर्पित दल नर्मदा किनारे से नहीं हटेगा व डूब का सामना करेगा चाहे उसके लिए जल समाधि ही देनी पड़े |